Caseus Bellifortis

Caseus Bellifortis, Francogallice Beaufort, est nomen varietatis casei bubuli in Sabaudia inventae. Hic caseus admodum durus formam disci vel cylindri habet, diametro inter 35 et 75 cm, largitudine vel 14 cm, pondere circa 40 kg. Ex oppido Bellifortis vel Bellifortii montibusque circumiacentibus in Tarantasia provenit. Inde olim fortasse provenit caseus Vatusicus a Plinio his verbis laudatus: "Duobus Alpes generibus pabula sua adprobant: Delmaticae Docleante mittunt, Ceutronicae Vatusicum". 11.240 

 Appellatio Originis Protecta 
Caseus sub hoc nomine in civitatibus Europaeis venundatus debet in regione delimitata et in modis definitis fieri. Caseus Beaufort ab anno 1968 appellationem in Francia verificatam portabat et ab anno 2009 appellationem in Europa protectam monstrabit. Verba d'été ("aestivus") et chalet d'alpage ("e tuguriis saltuensibus") addenda sunt et eadem lege definiuntur.Syndicat de Défense du Fromage Beaufort, le fromage des alpages de Savoie

 Notae 

 Bibliographia 
 Frédéric Hermine, "Le beaufort capitalise sur le tourisme montagnard" in Le Quotidien des marchés (8 Aprilis 2009)
 Michel Vernus, Une saveur venue des siècles: Gruyère, Abondance, Beaufort, Comté. Yens-sur-Morges: Cabedita, 1998. ISBN 2-88295-228-7 Paginae selectae

 Nexus externi 

Situs officialis 
Tabula interactiva officinas casearias indicans
De caseis Sabaudiensibus 
De caseis Sabaudiensibus 
De appellationibus lacticiniis Francicis 
De appellationibus lacticiniis 
 Marc-Jérôme Hassid, "Le terroir, un territoire hybride. L’exemple des fromages des Alpes du Nord" (2005) apud Géoconfluences

Categoria:Casei Francici
Categoria:Bellum Fortium
Categoria:Casei bubuli
Categoria:Gastronomia Sabauda